Diari Oficial de la Generalitat Valenciana


Sumari del DOGV 7454, del 30-01-2015 (2015/669)

ORDE 1/2015, de 27 de gener, de la Conselleria d'Hisenda i Administració Pública, per la qual s'establixen els coeficients aplicables en 2015 al valor cadastral als efectes dels impostos sobre transmissions patrimonials i actes jurídics documentats i sobre successions i donacions, així com la metodologia utilitzada per a la seua elaboració i determinades regles per a la seua aplicació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/01/27/1/dof/vci/html**

### Dades del document

Número de DOGV
:   7454

Data del DOGV
:   30-01-2015

Secció del DOGV
:   I. DISPOSICIONS GENERALS

Número del document
:   2015/669


Data del document
:   27-01-2015

Organisme emissor
:   Conselleria d'Hisenda i Administració Pública

Tipus de document
:   Ordre

Correcció d'errades

 Descriptors 

:   * Conselleria d'Hisenda i Administració Pública
    * impost sobre transmissions patrimonials
    * impost local
    * fiscalitat
    * administració local
    * legislació
    * recaptació d'impostos
    * propietat immobiliària

ORDE 1/2015, de 27 de gener, de la Conselleria d'Hisenda i Administració Pública, per la qual s'establixen els coeficients aplicables en 2015 al valor cadastral als efectes dels impostos sobre transmissions patrimonials i actes jurídics documentats i sobre successions i donacions, així com la metodologia utilitzada per a la seua elaboració i determinades regles per a la seua aplicació. [2015/669]  
PREÀMBUL  
  
L'article 10 del text refós de la Llei de l'Impost sobre Transmissions Patrimonials i Actes Jurídics Documentats, aprovat pel Reial Decret Legislatiu 1/1993, de 24 de setembre, i l'article 9 de la Llei 29/1987, de 18 de desembre, de l'Impost sobre Successions i Donacions, establixen que la base imposable d'ambdós impostos està constituïda pel valor real dels béns i drets transmesos.  
  
Per la seua banda, l'article 57.1.b de la Llei 58/2003, de 17 de desembre, General Tributària, disposa que el valor de les rendes, productes, béns i la resta d'elements determinants de l'obligació tributària podrà ser comprovat per l'Administració tributària per mitjà d'estimació per referència als valors que figuren en els registres oficials de caràcter fiscal, afegint que «la mencionada estimació per referència podrà consistir en l'aplicació dels coeficients multiplicadors que es determinen i publiquen per l'administració tributària competent, en els termes que s'establisquen reglamentàriament, als valors que figuren en el registre oficial de caràcter fiscal que es prenga com a referència als efectes de la valoració de cada tipus de béns. Tractant-se de béns immobles, el registre oficial de caràcter fiscal que es prendrà com a referència als efectes de determinar els coeficients multiplicadors per a la valoració dels béns esmentats serà el Cadastre Immobiliari».  
A este efecte, l'apartat 1 de l'article 158 del Reglament general de les actuacions i els procediments de gestió i inspecció tributària i de desplegament de les normes comunes dels procediments d'aplicació dels tributs, aprovat per mitjà de Reial Decret 1065/2007, de 27 de juliol, establix que «l'aplicació del mitjà de valoració consistent en l'estimació per referència als valors que figuren en els registres oficials de caràcter fiscal a què es referix l'article 57.1.b de la Llei 58/2003, de 17 de desembre, General Tributària, exigirà que la metodologia tècnica utilitzada per al càlcul dels coeficients multiplicadors, els coeficients resultants de la mencionada metodologia i el període de temps de validesa hagen sigut objecte d'aprovació i publicació per l'Administració tributària que els haja d'aplicar».  
Per la seua banda, el paràgraf primer de l'apartat 1.2 de la disposició final segona de la Llei 13/1997, de 23 de desembre, de la Generalitat, per la qual es regula el tram autonòmic de l'impost sobre la renda de les persones físiques i restants tributs cedits, en la redacció que fa el Decret Llei 4/2013, de 2 d'agost, del Consell, pel qual s'establixen mesures urgents per a la reducció del dèficit públic i la lluita contra el frau fiscal a la Comunitat Valenciana, així com altres mesures en matèria d'ordenació del joc, establix que correspon al conseller competent en matèria d'hisenda, mitjançant orde, «l'aprovació i publicació, en relació amb la comprovació de valors en l'àmbit dels impostos sobre transmissions patrimonials i actes jurídics documentats i sobre successions i donacions, dels coeficients multiplicadors a què es referix la lletra b de l'apartat 1 de l'article 57 de la Llei 58/2003, de 17 de desembre, General Tributària.  
Per tant, en l'exercici de l'habilitació assenyalada, es dicta esta orde per la qual s'establixen els coeficients aplicables al valor cadastral als efectes de la comprovació de valors de determinats béns immobles urbans relacionada amb els fets imposables produïts en 2015 dels impostos sobre transmissions patrimonials i actes jurídics documentats i sobre successions i donacions, es descriu la metodologia utilitzada per a la seua elaboració i s'establixen determinades regles per a l'aplicació d'estos coeficients, així com els seus efectes en relació amb les declaracions presentades pels contribuents, en aplicació del que disposa el paràgraf primer de l'apartat 1 de l'article 134 de la Llei General Tributària.  
  
Els apartats b i c de la clàusula segona del Conveni de 20 de gener de 1995 entre la Secretaria d'Estat d'Hisenda (Direcció General del Centre de Gestió Cadastral i Cooperació Tributària) i la Conselleria d'Economia i Hisenda de la Comunitat Valenciana, sobre intercanvi i col·laboració en la gestió de la informació de caràcter cadastral, publicat mitjançant la Resolució de 20 de gener de 1995, de la Direcció General del Centre de Gestió Cadastral i Cooperació Tributària, establixen que l'objecte de l'esmentada col·laboració s'estendrà, entre altres aspectes, als estudis i anàlisi dels criteris objectius de valoració utilitzats per la Direcció General del Centre de Gestió Cadastral i Cooperació Tributària, per a la seua adaptació i aplicació a les necessitats específiques de la Comunitat Valenciana, així com a l'intercanvi d'informació referent a les transmissions de domini dels béns immobles, o qualsevol altre tipus d'alteracions amb transcendència cadastral relatives a estos.  
  
D'altra banda, la clàusula primera de l'Acord de desenrotllament de l'esmentat Conveni de col·laboració, subscrit entre la Secretaria d'Estat d'Hisenda i la Conselleria d'Economia i Hisenda de la Generalitat, amb data 9 de març de 2000, establix que constituïx l'objecte de l'acord esmentat la posada en marxa d'un procediment d'intercanvi per mitjà del qual es facilita a la Generalitat la informació cadastral que necessite per a l'activitat que els seus òrgans desenrotllen en l'exercici de les seues pròpies competències.  
De conformitat amb els preceptes i clàusules esmentats, la Gerència Regional del Cadastre de la Comunitat Valenciana ha subministrat a la Generalitat el fitxer amb les mostres utilitzades per a la determinació dels coeficients RM, per municipis de la Comunitat Valenciana, de relació al mercat dels valors cadastrals, on es contenen els RM per a cada una de les mostres o testimonis. Els mencionats coeficients RM són els que han servit per a determinar els coeficients a què es referix esta orde.  
  
En virtut d'això, en execució del que disposa la normativa esmentada, i, de conformitat amb les facultats conferides per l'article 5 del Decret 19/2012, de 7 de desembre, del president de la Generalitat, pel qual determina les conselleries en què s'organitza l'Administració de la Generalitat, pels articles 1 i 12 del Decret 20/2013, de 25 de gener, del Consell, pel qual s'aprova el Reglament orgànic i funcional de la Conselleria d'Hisenda i Administració Pública, i per l'article 28 de la Llei 5/1983, de 30 de desembre, del Consell, a proposta de la Direcció General de Tributs i Joc, i els tràmits previs establits en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, així com l'informe de l'Advocacia General de la Generalitat, conforme/oït el Consell Jurídic Consultiu,  
  
  
ORDENE  
  
Article 1. Aprovació dels coeficients aplicables en 2015 al valor cadastral dels béns immobles urbans  
De conformitat amb allò que disposa l'article 57.1.b de la Llei 58/2003, de 17 de desembre, General Tributària, s'aproven els coeficients corresponents a l'exercici 2015, als quals es referix l'annex II d'esta orde, per a estimar, per referència al valor cadastral, el valor real de determinats béns immobles de naturalesa urbana que estiguen radicats en el territori de la Comunitat Valenciana, als efectes de la liquidació dels impostos sobre Transmissions Patrimonials i Actes Jurídics Documentats i sobre Successions i Donacions pels fets imposables produïts en 2015.  
Els esmentats coeficients s'han determinat per aplicació de la metodologia a què es referix l'annex i d'esta orde.  
  
Article 2. Àmbit objectiu dels coeficients  
1. Els coeficients a què es referix l'article 1 s'aplicaran a tots els béns immobles de naturalesa urbana amb les excepcions següents:  
  
a) Els immobles que no tinguen valor cadastral o les característiques físiques i urbanístiques dels quals no coincidisquen amb les tingudes en compte per a determinar el seu valor cadastral.  
b) Els solars i la resta de terrenys que es troben sense edificar.  
c) Els solars o terrenys infraedificats, entenent per tals aquells en què l'edificabilitat materialitzada en la parcel·la siga inferior al 30 % de la màxima permesa pel planejament urbanístic per a la parcel·la esmentada.  
d) Les vivendes unifamiliars aïllades.  
e) Les places d'aparcament, i els trasters en locals de garatge o aparcament.  
f) Les naus industrials.  
g) Els immobles declarats en ruïna o amb expedient de declaració de ruïna incoat, i els immobles que vagen a ser objecte de demolició, reconstrucció, o rehabilitació integral.  
h) Els béns immobles d'interés cultural (BIC) i els béns immobles de rellevància local (BRL), inclosos en l'Inventari General del Patrimoni Cultural Valencià, a què es referixen els punts 1r i 2n de l'apartat 2 de l'article 15 de la Llei 4/1998, d'11 de juny, de la Generalitat, de Patrimoni Cultural Valencià, així com els altres immobles que es troben inclosos en el Catàleg de proteccions del corresponent municipi, a què es referixen l'article 42.5 i l'annex VI de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i que tinguen atribuït els nivells de protecció general integral o parcial.  
i) Les declaracions d'obra nova o divisions horitzontals.  
  
Article 3. Efectes de l'aplicació dels coeficients en les declaracions dels contribuents  
1. Sense perjuí del que disposen els apartats 2 i 3 d'este article, els obligats tributaris podran determinar el valor que l'Administració tributària de la Generalitat assigna als béns immobles urbans als quals es referix l'article 2 aplicant els coeficients establits en esta orde al valor cadastral de tals béns, actualitzat a la data del meritació de l'impost que corresponga, i els valors així obtinguts podran consignar-se en les declaracions i autoliquidacions dels impostos sobre transmissions patrimonials i actes jurídics documentats i sobre successions i donacions.  
  
2. En les transmissions de béns o drets subjectes al impost sobre transmissions patrimonials i actes jurídics documentats prevaldrà el preu o contraprestació pactada quan resulte superior al valor declarat o al determinat d'acord amb el que establix esta orde.  
  
3. De conformitat amb el que establix l'últim incís del paràgraf primer de l'article 134.1 de la Llei General Tributària, quan l'obligat tributari haja declarat un valor igual o superior al resultant de l'aplicació dels coeficients a què es referix esta orde, prevaldrà aquell valor i l'administració tributària de la Generalitat no podrà procedir a la comprovació del valor esmentat per un altre mitjà. En tot cas, es podrà comprovar la correcta aplicació dels coeficients al valor cadastral degudament actualitzat a la data del meritació, la veracitat del preu o contraprestació declarats, o la coincidència de les característiques de l'immoble amb les tingudes en compte per a la determinació del seu valor cadastral.  
  
  
Article 4. Aplicació dels coeficients en les sol·licituds d'informació a l'administració tributària del valor a efectes fiscals de béns immobles urbans amb caràcter previ a la seua transmissió o adquisició  
Els coeficients d'esta orde s'aplicaran, quan es tracte dels béns immobles urbans als quals es referix l'article 2, en la informació prèvia expedida per l'Administració tributària de la Generalitat sobre el valor a efectes fiscals dels béns que vagen a ser objecte d'adquisició o transmissió, sol·licitada pels obligats tributaris de conformitat amb el que establix l'article 90 de la Llei General Tributària.  
  
  
Article 5. Regles d'aplicació dels coeficients en la comprovació de valors per l'Administració tributària  
1. Als efectes de la comprovació de valors, l'estimació del valor dels béns immobles de naturalesa urbana a què es referix l'article 2, es realitzarà per l'administració tributària de la Generalitat aplicant els coeficients al valor cadastral de l'immoble actualitzat a la data del meritació.  
2. L'aplicació dels coeficients estarà condicionada a la verificació que la referència cadastral correspon al bé immoble a valorar.  
3. En el cas d'immobles amb preu màxim de venda fixat per l'Administració, no es tindrà en compte el valor derivat de l'aplicació dels coeficients, quan este valor resulte superior a l'esmentat preu màxim. En tals casos, es prendrà el mencionat preu màxim fixat per l'Administració com a valor als efectes de la base imposable de l'impost que corresponga.  
  
  
DISPOSICIÓ ADDICIONAL  
  
Única. Valoració d'immobles situats en el territori d'una altra comunitat autònoma.  
De conformitat amb el que preveu l'article 57.1.b de la Llei General Tributària, per a l'estimació del valor real dels béns immobles de naturalesa urbana a què es referix l'article 2 d'esta orde, radicats en el territori d'una altra comunitat autònoma, podrà aplicar-se la metodologia tècnica utilitzada per al càlcul dels coeficients multiplicadors i els coeficients resultants de la mencionada metodologia aprovats i publicats per la comunitat autònoma en el territori de la qual radiquen els béns, sempre que estos coeficients resulten aplicables a l'immoble en qüestió.  
  
  
DISPOSICIÓ TRANSITÒRIA  
  
Única. Procediments iniciats en 2015  
Els coeficients a què es referix l'article 1 d'esta orde podran aplicar-se en les comprovacions de valor relacionades amb fets imposables dels impostos sobre Transmissions Patrimonials i Actes Jurídics Documentats i sobre Successions i Donacions produïts en 2015, quan els procediments en què es realitzen estes comprovacions s'inicien a partir de l'entrada en vigor d'esta orde.  
  
  
DISPOSICIONS FINALS  
  
Primera. Habilitació per a l'execució  
S'autoritza el titular de la direcció general competent en matèria de tributs perquè dicte les instruccions que resulten necessàries per a l'execució d'esta orde.  
  
Segona. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 27 de gener de 2015.- El conseller d'Hisenda i Administració Pública: Juan Carlos Moragues Ferrer.  
  
  
  
ANNEX I  
Metodologia utilitzada per a l'obtenció dels coeficients multiplicadors establits en l'annex II  
  
Els coeficients aplicables al valor cadastral per a estimar el valor real de determinats immobles urbans, conforme a l'article 57.1.b de la Llei General Tributària, en la redacció que fa la Llei 36/2006, de 29 de novembre, de mesures per a la prevenció del frau fiscal, s'han obtingut de l'informe emés pel cap del Servici de Valoració de la Direcció General de Tributs i Joc de la Conselleria d'Hisenda i Administració Pública de la Comunitat Valenciana, de data 20 d'octubre de 2014, i en el qual es contenen per a cada municipi els coeficients (RM) de relació al mercat dels valors cadastrals aplicables en 2015.  
  
En el mencionat informe s'arreplega informació sobre RM agregada per any de revisió i desagregada per municipis.  
El Reial Decret 256/2012, de 27 de gener, pel qual es desplega l'estructura orgànica bàsica del Ministeri d'Hisenda i Administracions Públiques, establix en l'article 4, que la Direcció General del Cadastre exercirà entre altres, les funcions relatives a la gestió de l'Observatori Cadastral del Mercat Immobiliari (OCMI) i a la col·laboració i l'intercanvi d'informació amb altres Administracions i Institucions Públiques.  
  
Tant la metodologia tècnica com el procés de càlcul de coeficients ha sigut elaborada per la Conselleria d'Hisenda i Administració Pública de la Comunitat Valenciana en col·laboració amb la Direcció General del Cadastre, amb base en l'Observatori Cadastral del Mercat Immobiliari, que es documenta amb la informació rebuda de diverses fonts de mercat de forma periòdica i permanent i que, per mitjà de tècniques estadístiques d'anàlisis variables, elabora models explicatius del model immobiliari.  
La metodologia i anàlisi, que a continuació s'exposa, no és d'aplicació als municipis amb ponència total amb efectes un de gener de 2015. Les ponències totals de valors aprovades l'any 2014, amb efectes un de gener de 2015, han sigut elaborades d'acord amb l'Orde de 14 d'octubre de 1998, sobre aprovació del mòdul de valor M i del coeficient RM i sobre modificació de valors. En la mencionada orde s'establix un coeficient RM, de relació dels valors cadastrals respecte al mercat, de 0,50. Per tant, als municipis esmentats amb ponències de valors totals amb efectes 1 de gener de 2015, se'ls aplica directament un RM=0,50. Estos municipis són: Gavarda i Villar del Arzobispo.  
  
Per al càlcul de coeficients es pren com a font principal els valors declarats en escriptures públiques de transmissions de béns immobles de naturalesa urbana d'ús residencial, efectuades en els últims 21 mesos i remesos per notaris i registradors de la propietat o declarades pels titulars cadastrals. Encara que s'analitza l'ús residencial, per ser el més representatiu, les conclusions quant al coeficient RM són extrapolables al conjunt del parc immobiliari urbà amb ús predominant residencial.  
  
Utilitzar com a font d'informació principal els valors declarats en escriptures públiques de transmissions de béns immobles, comunicats o declarats, té com a avantatges la continuïtat i immediatesa en el subministrament, la universalitat en el territori, la seua identificació exacta amb la base cadastral i la garantia jurídica de l'operació realitzada. El seu valor tecnicojurídic es veu protegit, d'una banda, pel que establix l'article 36.3 del Reial Decret Legislatiu 1/2004, de 5 de març, pel qual s'aprova el text refós de la Llei del Cadastre Immobiliari que preveu l'obligatorietat dels notaris i registradors de la propietat de remetre telemàticament al Cadastre, dins dels 20 primers dies de cada mes, informació relativa als documents autoritzats per estos o que hagen generat una inscripció registral en el mes anterior, en els quals consten fets, actes o negocis susceptibles d'inscripció en el Cadastre Immobiliari, i d'un altre, pel títol V del mateix text refós, en el qual es regula l'obligació de constatar la referència cadastral, amb indicació expressa en els apartats 1.b i 1.c de l'article 40, d'aquells actes realitzats davant de notaris i registradors de la propietat, respectivament.  
  
També s'utilitzen alguns testimonis procedents de l'observació directa de l'oferta existent en el mercat, principalment portals d'Internet, per a ampliar el camp d'observació. En este cas, els preus es minoren un 15 % per a convertir el preu d'oferta en preu de realització, tal com s'arreplegava en l'Informe sobre el Mercat Immobiliari a la Comunitat Valenciana de data 12 de març de 2013, elaborat per la Gerència Regional del Cadastre.  
Com a pas previ a l'estudi, les dades de la mostra se sotmeten a un procés de classificació i filtrat, a fi d'eliminar aquells testimonis que corresponen a condicions atípiques i que, com a tals, poden aportar elements de distorsió al resultat. En este procés, s'exclouen aquelles transmissions referides a immobles amb característiques físiques o valors que estadísticament superen el rang normal en cada zona, aquelles en què les dades físiques cadastrals de l'immoble no concorden amb les reals.  
D'altra banda, en tractar-se de declaracions referides a un total de 21 mesos (des de gener 2013 fins a setembre 2014), en què l'evolució de preus resulta acusada, resulta necessari efectuar una anàlisi de la tendència en el temps dels preus i calcular la seua taxa de variació anual. Esta taxa s'aplica mensualment a cada testimoni per a actualitzar-ne els preus. Als efectes de l'homogeneïtzació de la mostra en el temps s'ha aplicat un coeficient d'homogeneïtzació de -6,7 % anual, tenint en compte l'evolució dels valors mitjans per metre quadrat de taxació immobiliària en el període, en l'àmbit de la Comunitat Valenciana, de conformitat amb les dades publicades pel Ministeri de Foment i diversos portals immobiliaris.  
  
Per als municipis que van actualitzar el seu valor cadastral l'any 2014 d'acord amb l'actualització prevista en l'article 32.2 del text refós de la Llei del Cadastre Immobiliari, s'han considerat només les mostres o testimonis de l'any 2014.  
Una vegada actualitzada, s'efectua un primer filtre de la mostra, eliminant els testimonis corresponents a immobles atípics, que podien donar resultats incoherents; en concret, els criteris de filtre bàsics han sigut els següents:  
- Testimonis amb valor de sòl menor de 50 ?/m²  
- Immobles amb superfície construïda menor de 50 m² o major de 400 m²  
- Immobles amb valor de transmissió menor de 20.000 - o major d'1.000.000 -  
- Immobles amb antiguitat major que 1919  
El RM és el coeficient de relació a mercat dels valors cadastrals.  
  
RM = valor cadastral / valor de mercat  
S'hi aplica un filtre RM a fi d'obtindre una mostra compacta i representativa i assegurar-se que les dades de l'immoble el valor del qual coneixem són les que figuren en el cadastre. Una desviació important respecte a l'RM mitjà del municipi indica que l'immoble que s'ha venut o que s'oferta no té en la realitat les mateixes característiques que figuren en el cadastre.  
El filtre RM és variable segons l'any de revisió dels municipis.  
L'any 2014 els valors cadastrals d'alguns municipis van ser actualitzats d'acord amb l'actualització prevista en l'article 32.2 del Reial Decret Legislatiu 1/2004, de 5 de març, pel qual s'aprova del text refós de la Llei del Cadastre Immobiliari, en la redacció que fa l'article 16 de la Llei 16/2012, de 27 de desembre, per la qual s'adopten diverses mesures tributàries dirigides a la consolidació de les finances públiques i a l'impuls de l'activitat econòmica, on es disposa que les lleis de pressupostos generals de l'Estat podran actualitzar els valors cadastrals dels immobles urbans d'un mateix municipi per aplicació de coeficients en funció de l'any d'entrada en vigor de la corresponent ponència de valors del municipi. Els municipis a què es van aplicar estos coeficients per a l'any 2014 vénen arreplegats en l'Orde HAP/2308/2013, de 5 de desembre, per la qual s'establix la relació de municipis a què resultaran d'aplicació els coeficients d'actualització dels valors cadastrals quals establisca la Llei de Pressupostos Generals de l'Estat per a l'any 2014. Per esta raó és necessari distingir els municipis que no es van actualitzar dels que sí es van actualitzar.  
  
La mostra es filtra segons el criteri de la taula que figura a continuació:  
  
Municipis que NO van actualitzar en 2014 els seus valors cadastrals Municipis que SÍ que van actualitzar en 2014 els seus valors cadastrals  
REVISIÓ LÍMITS RM REVISIÓ LÍMITS RM  
1984-1999 15-65 1984-2001 15-65  
2000-2001 20-65 2002-2003 20-80  
2002-2003 20-75 2006-2008 35-120  
5915 29-11   
2005-2012 35-110   
5610 45-30   
6025 62-27   
  
  
  
Per a cada mostra o testimoni s'obté el seu RM, i es calcula l'RM de cada municipi a partir de la mitjana dels RM de tots els testimonis utilitzats en el municipi i l'RM corresponent a l'any de revisió del municipi.  
  
S'ha partit d'una mostra de l'Observatori Cadastral del Mercat Immobiliari (OCMI) de 74.434 mostres, de les quals 45.409 corresponen a l'any 2013 i 29.025 a l'any 2014. La mostra, filtrada i homogeneïtzada, finalment seleccionada per a elaborar el present informe es compon, aproximadament, de 35.000 testimonis, amb la distribució següent:  
  
 Alacant Castelló València Total   
per font  
Compravendes declarades o comunicades per fedataris 14.283 2.839 9.552 26.674  
Taxacions comunicades per fedataris 3.040 1.091 3.464 7.595  
Ofertes de mercat 253 0 190 443  
Total per província 17.576 3.930 13.179 34.712  
  
  
A partir d'esta mostra, es calcula per a cada municipi un valor mitjà del coeficient de referència als valors cadastrals respecte dels valors de mercat, tant a escala municipal com agregada (per any de revisió cadastral o procediment de valoració col·lectiva de caràcter general). Per a l'estudi agregat, en especial, quan es tracta de revisions cadastrals antigues, es decidix agrupar per diversos anys per a analitzar-los conjuntament, ja que, en molts casos, hi ha pocs testimonis per any de revisió i, d'altra banda, en les ponències de valors antigues, la relació entre valor cadastral i valor de mercat és més heterogènia que en l'actualitat.  
  
Coeficient mitjà dels municipis de la Comunitat Valenciana agrupats per any de revisió o procediment de valoració col·lectiva de caràcter general.  
  
Municipis que NO van actualitzar en 2014 els seus valors cadastrals Municipis que SÍ que van actualitzar en 2014 els seus valors cadastrals  
Any revisió Coef.  
RM 2015 Nombre testimonis Any revisió Coef.  
RM 2015 Nombre testimonis  
8326-7273 9,36 758 7766-4610 0,32 368  
6259-6705 3,35 670 2433-4276 0,36 790  
7751-1264 7,33 053 1716-8529 0,35 113  
6854-7600 9,59 596 4229 0,37 179  
3688-3003 1,99 119 4595 0,42 295  
2004 0,55 365 5179-9735 0,47 393  
9657-8324 3,64 1.666 8701 0,72 524  
9474-5617 4,52 925 7708 0,74 660  
2009 0,26 563 9138 0,74 622  
6165-1005 7,74 479   
2012 0,71 558   
2013 0,60 327   
2014 0,53 364   
  
  
  
Per a l'obtenció d'estos RM agregats per any de revisió, no s'han considerat aquells municipis que per la seua importància i elevat nombre de testimonis, respecte al grup en què es troben (més de 250 testimonis), determinaven el resultat final de cada grup. Estos municipis són:  
  
Any revisió (municipis que NO actualitzen el seu valor cadastral en el 2014):  
1984-1990: Dénia  
1994-1997: L'Alfàs del Pi, Gandia i Xàbia  
1998-1999: Guardamar del Segura, Peníscola i Santa Pola  
2000-2001: Alcoi i Elx  
2002-2003: Orpesa  
2004: Pilar de la Horadada i Torrevieja  
2010-2011: Alboraya, Altea i Moncofa  
2012: Castelló  
2013: Sagunt, Elda  
2014: Oliva  
  
Any revisió (municipis que SÍ actualitzen el seu valor cadastral en el 2014):  
1984-1990: Benidorm  
1994-1997: Alacant, Calp i Orihuela.  
1998-1999: València i Sant Vicent del Raspeig  
2006: La Vila Joiosa  
2008: el Campello  
  
Finalment, el coeficient aplicable al valor cadastral per a estimar el valor real de determinats immobles urbans, conforme a l'article 57.1.b de la Llei General Tributària, als efectes de la liquidació dels impostos sobre transmissions patrimonials i actes jurídics i sobre successions i donacions, resulta, per a cada municipi, de dividir la unitat pel factor RM mitjà del municipi.  
  
Cada testimoni conté les dades següents:  
- DELEGACIÓN: delegació-província (3-ALACANT, 12-CASTELLÓ, 46-VALÈNCIA)  
- COD MUN: codi cadastral del municipi  
- MUNICIPIO: nom del municipi  
- AEEFEC\_PONTOT: any d'efectes de la ponència total vigent  
- PCAT1; PCAT2: referència cadastral de l'immoble  
- VIA; VIA\_NOM; NÚM; DUP: domicili tributari de l'immoble  
- F\_EFECTOS: data de transmissió, taxació o oferta  
- FUENTE: procedència del testimoni (NOT/TAS/MER)  
- V\_TRANS: valor de la transmissió o oferta  
- VCASTASTRAL: valor cadastral  
- VALOR HOMOG: valor de transmissió o oferta homogeneïtzat en el temps (i minorat si és d'oferta). És el tingut en compte per a l'anàlisi.  
  
- RM: valor cadastral / valor de mercat homogeneïtzat de l'immoble.  
  
  
  
ANNEX II  
Coeficients per municipis  
  
I. El coeficient és el quocient entre el valor cadastral i el valor de mercat dels immobles i s'ha calculat per a cada municipi a partir de la mostra de mercat de l'OCMI, de la forma descrita en la metodologia.  
  
  
II. El procediment de càlcul del coeficient RM per a cada municipi és:  
1. Es calcula l'RM de cada una de les mostres del municipi.  
2. Es calcula la mitjana aritmètica dels RM (RMM) de les mostres del municipi.  
3. S'obté l'RM mitjà (RMA) dels municipis de la Comunitat Valenciana corresponent a l'any de revisió del municipi que es tracte.  
  
El RM de cada municipi s'obté de la manera següent:  
1. Si el municipi té menys de 10 mostres o testimonis (la mostra no és representativa), es pren el major valor entre l'RM mitjà (RMA) dels municipis de la Comunitat Valenciana corresponent a l'any de revisió del municipi de què es tracte i el corresponent a la mitjana aritmètica dels RM (RMM) de les mostres del municipi, la qual cosa determina un coeficient menor.  
2. Si el municipi té entre 10 i 29 mostres o testimonis ambdós inclosos, es dóna major rellevància a l'RMA, ponderant este dos vegades respecte a l'RMM i obtenint l'RM del municipi a través de la fórmula següent:  
((RMA x 2) + RMM) / 3  
3. Si el municipi té entre 30 i 59 mostres o testimonis, es calcula la mitjana aritmètica de l'RMA i de l'RMM:  
(RMA + RMM) / 2  
4. Si el municipi té entre 60 i 99 mostres o testimonis, es dóna major rellevància RMM, ponderant este dos vegades respecte a l'RMA i obtenint l'RM del municipi a través de la fórmula següent:  
((RMM x 2) + RMA) / 3  
5. Si el municipi té 100 o més mostres o testimonis, es pren com RM del municipi la mitjana aritmètica dels RM de les mostres o testimonis del municipi (RMM).  
  
III. Les ponències totals de valors aprovada l'any 2014, amb efectes un de gener de 2015, han sigut elaborades d'acord amb l'Orde de 14 d'octubre de 1998 sobre aprovació del mòdul de valor M i del coeficient RM i sobre modificació de valors. En l'orde s'establix un coeficient RM, de relació dels valors cadastrals respecte al mercat, de 0,50. Per tant, als mencionats municipis amb ponències de valors totals amb efectes un de gener de 2015, se'ls aplica directament un RM=0,50. Estos municipis són: Gavarda i Villar del Arzobispo.  
  
  
IV. Estos coeficients arrepleguen l'actualització prevista en l'article 32.2 del Reial Decret Legislatiu 1/2004, de 5 de març, pel qual s'aprova del text refós de la Llei del Cadastre Immobiliari en la redacció que fa l'article 16 de la Llei 16/2012, de 27 de desembre, per la qual s'adopten diverses mesures tributàries dirigides a la consolidació de les finances públiques i a l'impuls de l'activitat econòmica, on es disposa que les lleis de pressupostos generals de l'Estat podran actualitzar els valors cadastrals dels immobles urbans d'un mateix municipi per aplicació de coeficients en funció de l'any d'entrada en vigor de la corresponent ponència de valors del municipi. Els municipis a què s'apliquen estos coeficients per a l'any 2015 vénen arreplegats en l'Orde HAP/1750/2014, de 29 de setembre, per la qual s'establix la relació de municipis a què resultaran d'aplicació els coeficients d'actualització dels valors cadastrals quals establisca la Llei de Pressupostos Generals de l'Estat per a l'any 2015.  
  
Els coeficients d'actualització regulats en l'article 62 del Projecte de Llei de Pressupostos Generals de l'Estat per a 2015, en compliment del que disposa l'article 32.2 del text refós de la Llei del Cadastre Immobiliari, són:  
  
Any de entrada en vigor   
de la ponència de valors Coeficient d'actualització  
1984, 1985, 1986 i 1987 1,13  
1988 1,12  
1989 1,11  
1990, 1994, 1995, 1996, 1997, 1998, 1999, 2000, 2001 i 2002 1,10  
2003 1,06  
2006 0,83  
2007 0,78  
2008 0,71  
2009 0,78  
  
  
S'adjunten taules amb el coeficient mitjà de cada municipi de la Comunitat Valenciana.  
  
Ja que el coeficient està directament relacionat amb l'any en què es va dur a terme la revisió cadastral o procediment de valoració col·lectiva del municipi, s'adjunta també esta dada.


Còpia Permalink ELI